**Smågruppesamling uke 43 - 2020:**

*”JESUS I SENTRUM”.*

*Bibeltekst: Kolosserne 1:13- 19 og vers 26-27. Talen ligger på Evangeliehusets hjemmeside.*

*Vi går gjennom kolosserbrevet over fire søndager, 18 okt talte Inger fra Kolosserne kap 1.*

*I menigheten i Kolossæ hadde det sneket seg inn en tankegang som lå tett opp til den kristne tro, men den resulterte i at man ville legge til noe av eget strev til det Jesus hadde gjort. Dette tar Paulus et veldig klart oppgjør med, og løfter fram at alt vi trenger ligger i Jesus alene, den han er og alt han har gjort får vi ta imot ved hans nåde gjennom tro. Det er Jesus som er i sentrum i dette brevet, og det vil han også være i ditt liv. Gud lot hele sin fylde ta bolig i Jesus, og Jesus tar bolig i deg, det er din startposisjon som kristen. Det du kan gjøre er å ta imot dette fantastiske som er gitt deg i Jesus. Det ligger nært til vår menneskelige falne natur å gjøre oss fortjent til ting, og selv være i førersetet. Målet med vårt liv er heller å integreres mer og mer i dette rike som Jesus har ført oss inn i ved sin kjærlighet og nåde.*

*1. Hvordan kan du mer og mer integreres i det guds rike som du har blitt en del av?*

*2. Hvilke utfordringer opplever i dette å la Jesus være i sentrum i ditt liv?*